open-index/open-wikipedia-markdown huggingface dataset:
Diego Laynez

:*En rekke stavemåter av hans navn er i bruk (Jakob, Jacob; Laines, Laynez, Lainez)*

**Diego Laynez** eller **Lainez** (født 1512 i Almazon i Spania, død 19. januar 1565 i Roma) var en spansk jesuittprest og teolog. Han var jesuittordenens annen ordensgeneral.

## Liv og virke
### Bakgrunn
Han ble født i Castilla i en katolsk familie med jødisk bakgrunn. Fra 1528 studerte han sammen med Alfonso Salmeron ved universitetet i Alcalá og avsluttet dette i 1532 med *[[Magister artium]]*. Deretter dro han med Salméron til Sorbonne i Paris for å studere teologi. Der ble han ble kjent med sin landsmann Ignatius av Loyola. 

### Prest, teolog
Han var en av de seks menn som sammen med Loyola grunnla Jesu Selskap, som ville hengi seg til misjonsarbeid i Palestina. Denne planen lot seg ikke virkeliggjøre på grunn av de politiske forhold. Dermed mottok Laynez den 24. juni 1537 sammen med Loyola prestevielsen sakrament i Venezia.

Laynez ble professor i skolastisk teologi ved *[[La Sapienza]]* i Roma. Etter at ordenen fikk pavelig godkjenning i 1540, ble Laynez sendt til Tyskland. 

Laynez var en pavelig teolog under hver av Tridentinerkonsilets tre perioder. Han var en av pave Paul IIIs teologer under konsilet, og spilte da en særlig viktig rolle. Han var en av de skarpeste debattantene, under anvisninger fra kardinal Marcello Cervini, den senere pave Marcellus II. Han engasjerte seg kraftig for pavens primat, sedvanen å gi nattverden til lekfolket under én skikkelse, og mot åpningen av bønnehus for protestanter.

### Jesuittenes leder
Da Loyola døde i 1556 virket Laynez i noen tid som vikar for jesuittordenen. To år etter ble han ordensgeneral. Han styrket ordenens konstitusjoner og utviklet dens arbeid innen utdanning. Ordenen fikk et kraftig oppsving. Pave Pius IV innrømmet etter en tid ordenen retten til å gi akademiske grader. Ved grunnleggelsen av mange nye kollegier gjorde Laínez også ordenens basis vesentlig bredere.

Etter pave Paul IVs død var det flere kardinaler som ville velge Laynez til pave, men han flyktet og gikk i dekning for å avskjære dette.

## Skrifter
*Laynez, Diego, *Lainii Monumenta: Epistolae et Acta* (8 vol.), IHSI, Madrid, 1912-17.
*Hans *Disputationes Tridentinae* ble publisert i to bind i 1886.

## Referanser


## Litteratur
* Jos E. Vercruysse SJ: Art. *Laínez, Jakob/Diego*. i: Theologische Realenzyklopädie 20 (1990), s. 399–404
*MULLER H., *Les Origines de la Compagnie de Jesus: Ignace et Lainez*, 1898.
*FICHTER, J.H., *James Laynez, Jesuit*, St Louis (USA), B.Herder and Co., 1946, 299pp.
*SCADUTO, Mario, *L'Epoca di G.Lainez* (2 vol.), Roma, 1964 and 1974.
*Maxcey, Carl, “Double Justice, Diego Laynez, and the Council of Trent,” *Church History*, Vol. 48, No. 3 (Sep., 1979), pp.&nbsp;269–278
*
Martim Afonso de Sousa

**Martim Afonso de Sousa** eller **de Souza** (født 1500 i Vila Viçosa i Portugal, død 1571 i Lisboa) var en portugisisk oppdagelsesreisende.  Han var kommandant for den første portugisiske ekspedisjonen inn på det brasilianske fastland. Senere tok han Diu i India i besittelse for Portugal i 1535. Han var guvernør (visekonge) i India fra 1542 til 1545.
Paravan

**Paravan** er en kaste i  hinduismen. Noen kaster, slik som denne, ble ansett som en «forurensende kaste». Slike lavkaster ble også omtalt som «uberørbare». Den kaste en person ble født inn i, avgjør også ofte vedkommendes yrke. Paravanerne var som regel kokosnøttplukkere.

Paravan er også et kastenavn gitt til fiskere sør i delstaten Tamil Nadu i India. De fleste av dem er katolske. De byer og landsbyer der de fleste av disse disse paravanerne bor, er Tuticorin, Periyathalai, Uvari, Manapadu, Kooduthazhai, Kootapani, Alanthalai, Amalinagar og 
Veerapandiyan Pattinam. I Sri Lanka har de fleste medlemmene av denne fiskerkasten gjerne etternavnene Fernando, Coonghe, Poobalrayer eller Costa.

K. R. Narayanan er en paravan.

## Litteratur
*
*
*
*
*
*
*
Logisk feil

En **logisk feil**, også kalt **formell feil**, er en tankefeil; i filosofien en resonnementsform som alltid eller nesten alltid er feil. Dette skyldes en strukturell feil i argumentasjonen, slik at konklusjonen ikke følger med logisk nødvendighet av premissene. Både premisser og konklusjon kan imidlertid være sanne, men det er altså forbindelsen mellom dem som er problemet.

Det finnes flere kategorier logiske feil:

*Argumentum ad logicam
*Pakkeløsning

## Se også
*Feilslutning
Olav Orheim

**Olav Orheim** (født 1942) er en norsk geolog og glasiolog som har forsket på is og klima. Han har ledet flere vitenskapelige ekspedisjoner i Antarktis og hatt stillingen som direktør ved Norsk Polarinstitutt.

Han er født i Bergen, men har vokst opp i Fjærland der han gikk på breen første gang 10 år gammel. Han ble "patentfører" på breen for Den norsk turistforening 18 år gammel.

Orheim er utdannet cand.real. fra Universitetet i Bergen (1968) og har en Ph.d. fra The Ohio State University, USA (1972). 

Han var forsker ved Norsk Polarinstitutt fra 1972–1993, og direktør samme sted fra 1993 til 2005. I 1989 ble han professor II, Universitetet i Bergen.  

Han har vært styreleder ved Frammuseet, Polaria, Norsk Bremuseum i Fjærland, UNEP/GRID-Arendal og Tilsynskomiteen for Roald Amundsens Hjem. Han har hatt flere sentrale verv innenfor glasiologimiljøet nasjonalt og internasjonalt og ledet flere nasjonale og internasjonale utredninger om polarspørsmål, inkludert "Mot nord! - Utfordringer og muligheter i nordområdene". Orheim har vært 17 ganger i Antarktis, 10 av dem som leder for norske og internasjonale ekspedisjoner. 

I 2009 utgav han boka *Norske isbreer* (Cappelen Damm) sammen med fotograf Pål Hermansen.

## Priser og utmerkelser
* Framkomiteens Nansenbelønning (1981)
* Ridder av 1. klasse av St. Olavs Orden (2007)
* Ordre de Saint-Charles av Monaco (2012)

## Referanser
Omalisidae

* *[[Omalisus]]*
* *[[Phaeopterus]]*
* *[[Thilmanus]]*

**Omalisidae** er en liten familie av biller med en ganske begrenset utbredelse. Disse billene er kjent fra Sør-, Mellom- og Øst-Europa og fra Lilleasia. Larvene, men ikke de voksne billene, har lysorganer og kan lyse i mørket (bioluminescens). Lite er kjent om biologien til disse billene, men larvene til *Omalisum fontisbellaquei* lever mellom løvstrø der de spiser tusenbein av slekten kuletusenbein (*Glomeris* spp.).

## Utseende
Små til middelsstore (2 – 11&nbsp;mm), slanke biller. Hodet har små men sterkt utstående fasettøyne, antennene er 11-leddete, ganske lange og perlekjedeformede. Brystskjoldet (pronotum) er firkantet, noe smalere enn dekkvingene. Dekkvingene er smale, parallellsidige, med 9-10 tydelige punktrekker. Beina er slanke.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien **Omalisidae** Lacordaire, 1857
***** Slekten *[[Euanoma]]* Reitter, 1889 - 16 arter
***** Slekten *[[Omalisus]]* Geoffroy, 1762
****** *Omalisus fontisbellaquaei* (Geoffroy, 1785)
****** *Omalisus minutus* Pic, 1938
****** *Omalisus nicaeensis* Lesne, 1921
****** *Omalisus sanguinipennis* Laporte de Castelnau, 1840
****** *Omalisus taurinensis* Buadi, 1871
****** *Omalisus victoris* Mulsant, 1852
***** Slekten *[[Paradrilus]]* Kiesenwetter, 1866
***** Slekten *[[Phaeopterus]]* Costa, 1857
****** *Phaeopterus flavangulus* (Späth, 1898)
****** *Phaeopterus graecus* (Pic, 1901)
****** *Phaeopterus nigricornis* (Reitter, 1881)
****** *Phaeopterus unicolor* (Costa, 1857)
***** Slekten *[[Pseudeuanoma]]* Pic, 1901 - 2 arter
***** Slekten *[[Thilmanus]]* Baudi, 1872
****** *Thilmanus longipennis* Pic, 1912
****** *Thilmanus obscurus* Baudi, 1872

## Eksterne lenker
* 
*Omalisus fontisbellaquaei* : http://www.biolib.cz/cz/image/id4447
Kjell Karlsen

**Kjell Oddvar Karlsen** (1931–2020) var en norsk jazzmusiker (piano), orkesterleder og komponist.

## Karriere
Inspirert av Nat King Coles besetninger fra den andre verdenskrig startet han eget orkester i 1947 og tok del i Kampen skoles storband. Interessen utviklet seg etter hvert til at han startet eget storband i 1953 med musikere som Frode Thingnæs, Bjørn Johansen, Mikkel Flagstad, Ole Jacob Hansen, Erik Amundsen og vokalister som Karin Krog, Laila Dalseth, Odd Børre, Kirsti Sparboe, Grynet Molvig og Nick Borgen. I tillegg, grunnet stor etterspørsel, etablerte han Bent Sølves (1967).

Karlsen var tidlig engasjert i NRK og ledet programmet *Swingtime*. Kjell Karlsens orkester var lite orkester i de norske finalene i Melodi Grand Prix i 1966, 1967 og 1968. Han komponerte *[[Titten Tei]]* (1972), «Ante»-sangen (1974) samt Melodi Grand Prix-låter som «Kom sol, kom regn» (1962) og «Lena» (1969), og skrev filmmusikk til tre norske helaftens spillefilmer.

I 1962 startet han plateselskapet Viking Music med The Beatniks, Rannie Rommen, Lorne Lesley og Jack Dailey blant artistene. Kjell Karlsens storband samt Finn Eriksen spilte også inn plater for dette selskapet.

Etter alvorlig sykdom i 1993 startet han Jazzakademiet i Oslo Konserthus (1997), samt utga sin lenge påtenkte Edvard Grieg-plate. Sammen med noen tidligere kolleger og noen yngre musikere dannet han Kjell Karlsen Big Band. I 2009 ga ut de ut albumet *[[Edvard Grieg in Jazz Mood]]*.

Karlsen fylte 80 år sommeren 2011 og ble feiret med stor jubileumsgalla i Oslo Konserthus. En lang rekke artistvenner og samarbeidspartnere stilte opp sammen med storband og kor til en musikalsk hyllest.

Kjell Karlsen var far til sangeren Webe Karlsen.

## Kjell Karlsen som Melodi Grand Prix-komponist

## Utgivelser
* *I selskap med K. K. Orkester* vol 1, 3 og 3 (1968–71).
* *K. K. Big Band Bonanza* (Tylden, 2001)
* *Edvard Grieg in jazz mood* (Universal Music, 2009). Vokalbesetning: Pitsj, Heidi Ruud Ellingsen, Kåre Conradi, Torun Eriksen, Carsten Loly og Bjørn Johan Muri.

## Utmerkelser
* Gammleng-prisen i klassen veteran i 1995
*Kongens fortjenstmedalje i gull i 1998

## Filmografi (som komponist)
* : *[[Ante]]* (TV-serie)
* : *[[Marenco]]*
* : *[[Freske fraspark]]*
* : *[[Sønner av Norge kjøper bil]]*

## Referanser


## Eksterne lenker
* 
* 
*  Biografi fra Jazzbasen.
*  Diskografi fra Jazzbasen.
Fox Grønland

***Fox Grønland*** er en norsk drama- og krimserie som ble sendt på TV 2 i 2001 og 2003. Handlingen skildrer miljøet ved en politistasjon i Oslo.

Serien vant Gullruten 2001 i klassen Beste drama mens Nina Woxholtt vant Gullruten 2003 i klassen for beste TV-skuespiller. Den ble også tildelt Amandaprisen i klassen dramatiske fjernsynsproduksjon.

Serien ble i snitt sett av rundt 500 000.

Første sesong kostet 40 millioner kr. å produsere.

## Handling
Serien handler om politietterforskerne på Grønland politikammer og de oppdragene de får. Hver dag møter de nye utfordringer som går inn på dem på ulikt vis. Disse består av førstebetjent Jan Erik Holm (Per Frisch), Hassan Mohammed (Elyas Mohammed), Arif Osman (Daud Mirza), Trond Olsen (Kalle Øby) og Holms eks-kone Cecilie Melvold (Nina Woxholtt). Serien tegner et til dels uhyggelig bilde av Oslo, det er et sted der ingen er trygge, der ingen er hevet over trusler og utpresning. Selv politifolkene utsettes for trakassering.

Serien ble spilt inn i Airport Studios på Fornebu og i gatene på Grønland i Oslo.

## Rolleliste

## Episodeoversikt
Det er totalt 24 episoder av Fox Grønland.

### Episodeliste, sesong 1 (2001)

## Referanser
Johan Storm

:*Se også hjerneforskeren [[Johan Frederik Storm]].*

**Johan Fredrik Breda Storm**, (født 24. november 1836 i Lom i Gudbrandsdalen, død 26. oktober 1920 i Kristiania) er en av  Norges mest internasjonalt kjente filologer, med hovedvekt på engelsk. Han grunnla en ny undervisningsmetode i levende språk, og ble en banebryter for fonetikk. Den franske språkmannen Paul Passy kalte ham «*probably the greatest practical linguist, as also the greatest phonetician, in the world*». Han ble også kalt «nordmennenes professor Higgins».

## Familie
Da Johan Storm ble født i Lom, var faren, Ole Johan Storm, (1806–1850) prest (kapellan) der. Broren Gustav var født i Rendalen i 1845, han ble også professor. Ole Johan Storm ble siden sokneprest i Lardal.

## Virke
Johan Storm var professor ved Det Kongelige Frederiks Universitet fra 1873 til 1912. Han var en pådriver for å få engelsk som fag i gymnaset, som i 1871 ble delt i latinlinje og reallinje. Da fikk også universitetet en eksamen for de som skulle undervise i engelsk på reallinjene. Dette fikk stor betydning for fagets posisjon på universitetsnivå. I 1877 søkte Storm Stortinget om et stipend på 1.600 kroner året i to år for å skrive et verk om norsk språk, «min første Kjærlighed», fra oldtiden og ned gjennom tidene. Søknaden ble avslått.

Innenfor fonetisk vitenskap viste man tidligere til «de tre S'er»: Engelskmannen Sweet, tyskeren Sievers og nordmannen Storm.  Det var Storm som fikk Sweet til å skrive håndboken som dannet grunnlaget for engelsk fonetikk. Fonetikk og engelsk syntaks utgjør også hovedinnholdet i det som ble Storms eget hovedverk, *Engelsk filologi*.  Storm snakket engelsk helt som en innfødt; tysk, fransk og italiensk nesten like godt. Han hadde innsikt i alle romanske og germanske språk, og dessuten i to hundre norske dialekter. Hans evne til å observere og feste lydinntrykk i minnet beskrives som utrolig; han skrev at han klart husket og kunne gjengi melodien i en setning han hadde hørt i Pompeii 20 år tidligere.

Storms bibliotek, omkring 500 bind om norsk og romansk filologi, ble innkjøpt av Bergens Museums bibliotek etter hans død. Han var innvalgt i Det Norske Videnskaps-Akademi, det danske vitenskapsakademi og medlem i blant andre *Soc. de linguistique* i Paris og æresmedlem i *Modern Language Assoc. of America*.

## Referanser


## Litteratur
* *Engelsk filologi* Av Johan Storm 1879 – også oversatt til tysk
* *Fra «kremmersprog» til verdensspråk – Engelsk som universitetsfag i Norge 1850-1942 Av Arthur O. Sandved, utgitt av Forum for Universitetshistorie, Historisk institutt ved [[Universitetet i Oslo]]
* *Den levende fonograf – nordmændenes Professor Higgins'' av Arne Juul, Syddansk Universitetsforlag ISBN 87-7838-671-3

## Eksterne lenker
* Bokomtale av Juuls bok i Utdanning av William Gunnesdal
* Johan Storm-bibliografi hos Sambok
* Digitaliserte bøker av Storm hos Nasjonalbiblioteket.
Håkon Ø. Schiong

**Håkon Ørnulf Schiong** (født 1957) er en norsk tidligere advokat og eiendomsmegler.  

Schiong har juridisk embedseksamen fra Universitetet i Oslo i 1985. Han arbeidet om advokatfullmektig ved et advokatfirma i Oslo fra 1985 og til han i 1987 startet egen praksis på Harestua. Han er kanskje mest kjent som forsvareren til finansmannen Ole Christian Bach. I 2013 mistet han advokatbevilgningen etter å ha blitt begjært konkurs.

## Referanser
Dekorativ kunst

**Dekorativ kunst** er enten kunst som fungerer som utsmykking eller forsiring. Dekorativ malerkunst er som oftest knyttet til arkitektur.

Dekorativ kunst brukes også om kunst som er ornamental og stilisert. Denne kunsten utviklet seg i 1890-årene i europeisk billedkunst da en gikk fra en realistisk til en dekorativ formgjengivelse.

## Referanser
Bleiken

**Bleiken** er ei grend i Gran kommune i Innlandet, omtrent 42 kilometer sør for Gjøvik og 80 kilometer nord for Oslo. Bleiken ligger om lag en kilometer fra Randsfjorden og fylkesvei 34 og har rundt 200 innbyggere. Grenda ligger 350 meter over havet. Fram til kommunesammenslåinga med Gran i 1962 lå Bleiken i Brandbu kommune.  

Bleiken er mest kjent for stoppestedet på Gjøvikbanen, Bleiken stasjon, som ble åpnet i 1901. Herfra er det vid utsikt over Randsfjorden. Det var en matbutikk på stedet til 2006. 

Stedsnavnet er etter Bleiken-gardene. Ifølge Norske Gaardnavne er navnet en sammensetning av adjektivet bleik (lys) og substantivet vin, altså *den bleike enga*. 

## Eksterne lenker
* Bygginga av Gjøvikbanen ved Bleiken  
* Norske Gaardnavne
* Bleiken landhandel legges ned (avisa Hadeland 2/10 2006)
C.I. Pedersen

**C.I. Pedersen A/S** er et glassmagasin i Trondheim. Magasinet ligger i Olav Tryggvasons gate skrått overfor Byhaven i Trondheim. C. I. Pedersen ble stiftet i 1858. Butikken er medlem av kjeden Designforevig, som består av nærmere 30 butikker over hele Norge.

## Eksterne lenker
* C.I. Pedersen A/S
* Designforevig
Verruca vulgaris

**Verruca vulgaris** er en type vorte som er vanlig å ha på føttene og hendene.

Den er smittsom og oppstår når det forårsakende papillomaviruset kommer ned i underhuden og infiserer hudcellene som deler seg i underhuden. Fotvorter smitter lett i svømmebasseng og i dusjanlegg for flere, for eksempel i forbindelse med gymnastikksaler eller svømmehaller. De som oppdager at de har fotvorter bør la være å benytte slike anlegg til vorten er behandlet.

Cellene som vanligvis skal danne litt harde plateformede celler blir høye tynne staver som rekker fra laget der hudcellene deler seg og opp til hudoverflaten.

På steder som ikke er utsatt for trykk står vorten litt opp fra hudens overflate. Under foten blir vorten trykket inn når vi går på fotsålen slik at vorten virker flatere der.

Disse fotvortene er vanlig hudfarget.

Viruset som forårsaker disse fotvortene bekjempes av kroppen med et immunglobulin i en gruppe som kalles IgG. Dette er et antistoff som kroppen produserer, men det tar omkring et år for å få opp produksjonen. Dette er årsaken til at det tar omkring et år før fotvorten forsvinner av seg selv. Det kan nevnes at forkjølelse og influensa bekjempes av IgA som det bare tar ca. en uke å få opp produksjonen av.

## Behandlingsmåter
Den mest effektive behandlingen er å bruke lokalbedøvelse og skrape vekk vorten med en spesiell skarp skje som er et solid håndtak med en halvkuleformet ende, med kulediameter 3–4&nbsp;mm. Da skrapes de spesielle høye stavformede cellene vekk. Etterpå brukes en voks/fettstift med sølvnitrat som virker etsende på cellene i bunnen og siden av såret før resten av sølvnitratet skylles vekk. Denne behandlingen er smertefull når bedøvelsen settes.

En annen behandlingsmåte som ofte er effektiv, er frysing av vorten. En vattpinne eller enden av en sonde kjøles ned av flytende nitrogen eller kullsyre som fordamper. Vattpinnen eller sonden holdes mot fotvorten så den fryses ned.

En tredje behandlingsmåte som sjeldnere er effektiv, er en oppløsning som løser opp hudcellene og lager et tynt lag over huden og holder fuktigheten inne. Oppløsningen heter Verucid og kan fås uten resept.

Siden fotvorter forsvinner av seg selv etter lang tid, og de er plagsomme å ha, dukker det opp mange rare behandlingsmåter og «kjerringråd». Den behandlingen som er i bruk når vorten forsvinner av seg selv, får gjerne æren for at vortene er blitt borte. Slik har det oppstått mange behandlingsmåter for fotvorter.
Stronghold Crusader

***Stronghold Crusader*** ble utgitt av Firefly studios i 2002. Spillet er et strategispill som foregår i middelalderen. Man spiller enten som korsfarer eller araber. Spillet er en utvidelse til Stronghold, som ble gitt ut av Firefly studios i 2001.

Spillet ligner på det opprinnelige Stronghold-apillet. Men den største forskjellen er at spillet er satt til Midtøsten. Som en konsekvens kan gårder bare bygges på oase-gress, noe som fører til rivalisering blant aktører om begrensede jordbruksområder og ressurser. Fargen på spillerens enheter har også blitt endret fra blått til rødt, for å matche fargene til ridderne.

I tillegg til gårder finnes det andre ressurser som jernmalm, steinbrudd (for å få tak i stein) og muligheter for å skaffe olje. Disse ressursene blir deponert på et lager, og spilleren kan velge mellom å enten selge eller bruke disse ressursene til egne formål. På hvert nivå må spilleren forsvare sitt eget rike, og beseire en eller flere konger.

## Eksterne lenker
*
Willy Pedersen

**Willy Pedersen** (født 1952) er en norsk sosiolog som har forsket på ungdom og rusmiddelbruk. Han var professor i sosiologi ved Universitetet i Oslo og forsker ved Norsk institutt for forskning om oppvekst, velferd og aldring (NOVA). Han har utgitt flere bøker innen sitt fagområde.

## Liv og virke
Pedersen ble mag.art. i 1980 med avhandlingen *Å lytte : en studie av psykoanalysens nøkkelbegreper, deres opprinnelse og indikasjonsområde*. Han tok en doktorgrad i 1991 med en avhandlingen om rusmiddelbruk blant ungdom kalt *Drugs in adolescent worlds : a longitudinal study of adolescent drug use socialization*. 

Han startet karrieren som forsker ved Psykiatrisk institutt ved Universitetet i Oslo, deretter var han forsker ved NOVA i nesten 10 år (1992–2001) før han i 2001 ble ansatt som professor ved Institutt for sosiologi og samfunnsgeografi (UiO). Pedersen gikk av med pensjon i 2022.

Pedersen har særlig forsket på områder som ungdom og rusmidler, men også på områder som seksualitet og marginalisering. Han har gjennomført flere empiriske prosjekter om ungdom, kriminalitet, rusmidler og seksualitet. Han har arbeidet med store kvantitative datasett, samt foretatt kvalitative studier og feltarbeid.  

Han har også vært engasjert i den norske narkotikadebatten og har tatt til orde for å legalisere bruk av cannabis.

Pedersen har utgitt et stort antall vitenskapelige artikler i internasjonale fagtidsskrifter. Han har også utgitt flere fagbøker, som blant annet *Psykologi og psykiatri* (1979), *Ungdom er bare et ord* (1994), *Bittersøtt – ungdom, sosialisering, rusmidler* (1998), *Nye seksualiteter* (2005), *Gatekapital* (2006) og *Cannabiskultur* (2010) (sammen med Sveinung Sandberg). Han har også vært spaltist i *[[Dagbladet]]* og *[[Morgenbladet]]*, og bokanmelder i dagspressen. Fra 2009 til 2011 ledet han en komité som utpekte de 25 mest innflytelsesrike tekstene i norsk sosiologi, «Norsk sosiologisk kanon».

## Referanser
Oppsal skole

**Oppsal skole** (etablert i 1954) er en 1-10-skole (barne- og ungdomsskole) på Oppsal i bydel Østensjø sydøst i Oslo. Skolen er samlokalisert med Vetland skole, ressurssenter for hørselshemmede.

Skolen ligger 500 meter nord for Oppsal t-banestasjon og har rundt 490 elever, fordelt på to paralleller fra 1. til 10. trinn. Skolens bygninger har vært usatt for brann minst to ganger, i 1984 og 1996, begge brannene førte til moderate skader på bygningene. 

Fra 2000 til 2003 var skolen uten gymsal og svømmehall på grunn av renovering. I 2007 startet en større ombygging av skolen som endret bygningsmassen og skolens pedagogikk. Skolen fikk egen svømmehall og gymsal.

## Oppsal skoles kor
Det første koret ved Oppsal skole ble etablert i 1957 som Oppsal Skoles Pikekor. Korets dirigent fra 1966 til 1985, Marit Tennfjord, ledet koret til flere utmerkelser – blant annet flere førstepriser i NRKs barnekorkonkurranse og finaleplass i BBCs *Let the People Sing*. I 1983 mottok koret Spellemannprisen for jubileumsplaten sin.

Etter 1985 endret koret navn, åpnet for gutter og ble kjent som Oppsal skoles barne- og ungdomskor. I 2017 ble navnet igjen endret til Oppsal skoles kor.
## Korps
Oppsal skoles musikkorps holder også til på Oppsal skole. Korpset ble stiftet 10. september 1956 på initiativ fra Oppsal skoles venner.

## Rektorer
* Jack Heidner (2016-, fra Kampen skole)
* Grethe Heen (2014-2016, til Ås ungdomsskole)
* Hilde Gran (-2010, 2012-2014, til direktør i UDE)
* Morten Relbo (2010–2012, fra Bjøråsen skole, til Godlia skole)

## Kjente elever
* Ingrid Bjørnov
* Espen Bredesen
* Silje Nymoen også kjent under artistnavnene Anéa og SiLyA
* Joachim Nielsen
* Fredrik Græsvik

## Referanser


## Eksterne lenker
* 
* 
* Korets nettsider
* Korpsets nettsider
MS «Sea Salmon»

**MS «Sea Salmon»**, tidligere **MS «Seivåg»** og **KV «Lafjord»**, er en norsk brønnbåt bygget i 1978. 

## Historie
Skipet seilte frem til 2008 som det norske kystvaktfartøy KV «Lafjord». Skipet opererte i ytre kystvakt. Skipet hadde hjemmehavn i Bergen (Haakonsvern), og var underlagt KV Sør. KV «Lafjord» hadde ansvar for den nordlige delen av Nordsjøen. I 2008 ble skipet kjøpt av Seivåg shipping og bygget om til brønnbåt og med nytt navn. Skipet opererte frem til 2023 for Seistar Holding.

I mai 2023 ble skipet solgt til Kvammaplassen Holding og fikk nytt navn, MS «Sea Salmon».

## Referanser


## Eksterne lenker
* 
*  Bilde av KV Lafjord.
Michael Baigent

**Michael Baigent** (1948–2013) var en newzealandsk forfatter, kjent som medforfatter på boka *[[Hellig blod, hellig gral]]* fra 1982. Han skrev hovedsakelig bøker som var kritiske til vedtatte historiske sannheter og om Jesu liv.

Baigent ble for alvor kjent i 2004 da han anklaget Dan Brown og hans bok *[[Da Vinci-koden]]* for være plagiat. I 2006 saksøkte Baigent og medforfatter Richard Leigh Random House for ti millioner pund (ca 120 millioner norske kroner), men tapte saken.

I 2006 utgav han boka *The Jesus Papers: Exposing The Greatest Cover-Up In History*. Han siste bok var *Racing Toward Armageddon: The Three Great Religions and the Plot to End the World* (2009).

## Referanser
Fylkesvei 3506

**Fylkesvei 3506** går mellom Tveiten og Harebakken i Arendal kommune.

Frem til 2019 hadde veien betegnelsen fylkesvei 128 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Svein Scharffenberg

**Svein K. Scharffenberg** (født 21. juni 1939 i Oslo, død 5. desember 2017) var en norsk skuespiller og regissør.

Han debuterte ved Nationaltheatret i 1968 og  hadde 40 roller her. I tillegg har han vært oversetter og instruktør.

Scharffenberg regisserte flere episoder av TV-serien *[[Vestavind (TV)|Vestavind]]*. Han hadde også regi på filmen *[[Markus og Diana (film)|Markus og Diana]]* fra 1995. Som filmskuespiller har han vært med i *[[Angst (film)|Angst]]* (1976) og *[[Når nettene blir lange]]* (2000), som han fikk Amandaprisen for.

## Filmografi (utvalg)
* 1974 – *[[Bortreist på ubestemt tid]]*
* 1975 – *[[Fru Inger til Østråt (film)|Fru Inger til Østråt]]*
* 1976 – *[[Vårnatt (film)|Vårnatt]]*

## Referanser


## Eksterne lenker
* Nekrolog: Svein Scharffenberg - Aftenposten 4. januar 2018
* Svein Scharffenberg hos Store norske leksikon
* Scharffenbergs side på nationaltheatret.no
*
Lars Engman

**Lars Engman** (1945–2020) var en svensk designer og høgskolerektor som var designsjef ved IKEA i en rekke år.

Han startet som designer ved KF Interiør i Stockholm, før han i 1975 overtok som produktsjef i IKEA. I perioden 1989-96 ledet han Niels Gammelgaard Design Studio Copenhagen og i 1997 fikk jobben som Design Manager ved IKEA of Sweden. I 2007 ble han høgskolerektor for Högskolan för Design och Konsthantverk ved Göteborgs universitet. 

Engman hadde også flere verv. Blant annet var han medlem av styrene til Svenska Institutet, og designavdelingene ved universitetene i Lund og Växjö. 

## Referanser
Kvint

## Ren kvint
En **ren kvint** er betegnelsen på intervallet (avstanden) mellom to toner på 7 kromatiske halvtoner, for eksempel avstanden mellom C og G. Navnet skyldes at en kvint spenner over fem trinn i de fleste diatoniske skalaer bortsett fra lokrisk. At den er ren plasserer den sammen med de andre rene intervallene kvart, oktav og prim i en egen intervallkategori. Kvinten er det musikalske intervallet som gir den mest stabile samklangen (konsonans) bortsett fra ren oktav. Den er et nærmest uunnværlig intervall i akkorder, komposisjonsstrukturer og vestlige stemmesystemer.

En invertert (omvendt) kvint er en kvart.

### Kvintsirkel

Kvintsirkelen er en oppstilling av tolv rene kvinter som fører fra en gitt utgangstone (mest C) via 12 kvintsprang tilbake til samme tone. I kvintsirkel er det vanlig å etablere en durskala på hver kvint. På vei oppover fra C (for eksempel G, D, A osv.) vil man oppdage at hver durskala får ett kryss () til som fast fortegn. Så har G-Dur ett kryss, D-Dur to kryss, A-Dur tre kryss, osv. På vei nedover fra C får hver durskala én b () til som fast fortegn. Så har F-Dur én b, B-Dur to, E-Dur tre, osv.De faste fortegn følger kvintsirkelen på sin egen måte: G-Dur har F som fast fortegn, D-Dur har F og C (kvint fra F), A-Dur F, C og G (kvint fra C) osv. F-Dur har  som fast fortegn, B-Dur har  og E (kvint nedover fra ), E-Dur har , E og A (kvint nedover fra E) osv.

### Stemming av strykeinstrumenter
Strykeinstrumentene med unntak av kontrabassen er i dag stemt i rene kvinter. Stemmetonene for fiolinen er g – d' – a' – e", for bratsjen c – g – d' – a', for celloen C – G – d – a.

## Forminsket kvint
En **forminsket kvint** er betegnelsen på intervallet mellom en gitt tone og en annen tone som ligger en halvtone under den rene kvinten. Den omfatter dermed to heltoner og to halvtoner. Forminsket kvint ut fra c' oppover er g'. Forminsket kvint ut fra e' oppover er h'.
 
Av alle diatoniske skalaer er det bare lokrisk som har en forminsket kvint som femte trinn.

Den forminskede kvinten må ikke forveksles med den forstørrede kvarten. En forstørret kvart omfatter tre heltonetrinn (for eksempel fra c til f oppover) og betegnes derfor også som tritonus. Det er bare på tempererte instrumenter som for eksempel dagens piano, at forstørret kvart og forminsket kvint høres likt ut.

## Forstørret kvint
En **forstørret kvint** er betegnelsen på intervallet mellom en gitt tone og en annen tone som ligger en halvtone over den rene kvinten. Forstørret kvint ut fra c' er g'. Forstørret kvint ut fra e' er h'.
 
Det finnes ingen diatonisk skala som har forstørret kvint som femte trinn.

Den forstørrede kvinten må ikke forveksles med en liten sekst. Det er bare på tempererte instrumenter som for eksempel dagens piano, at forstørret kvint og liten sekst høres likt ut.

Forminsket og forstørret kvint gjelder i europeisk kunstmusikkteori fram til ca. 1915 som dissonans og må derfor videreføres etter bestemte regler.

## Se også
*Dominant
*Firklang
*Tonika
*Treklang
Venner og fiender

***Venner og fiender*** er en norsk såpeserie som gikk på TVNorge fra 1998 til 1999. Serien er beskrevet som et hverdagsdrama og kretser rundt de tre barndomsvenninnene Rikke, Pernille og Stine (spilt av Janne Horgen Friberg, Helene M. Ulrichsen og Line Karlsen). Handlingen er lagt til en oppdiktet norsk småby. Serien gikk alle hverdager og hadde jenter mellom 12 og 25 år som målgruppe.

Serien var en del av kanalens storsatsing for sesongen 1998-99 og skulle konkurrere mot TV 2s kommende såpeserie *[[Hotel Cæsar]]*, som ble lansert senere på høsten. *Venner og fiender* ble imidlertid ingen suksess og endte opp som en stor økonomisk belastning for TVNorge.

*Venner og fiender* var en norsk versjon av den svenske suksess-serien *Vänner och fiender* (1996-2000). Den svenske hadde allerede spilt inn 440 episoder da den norske versjonen hadde premiere og hadde hatt bortimot 500 000 seere.

Den ble den sendt i reprise på TV 2 i 2002 etter avtale med TVNorge.

## Handling
Serien tar utgangspunkt i livene til tre unge kvinner i en norsk småby. Den ene er Pernille Sunde Dypvåg. Hun er gift med den psykopatiske Marius (Peder Opstad) og jobber på byens legekontor. Den andre er Rikke. Hun er en livlig jente som er kjæreste med Harald (Jan Aage Magnusson), mor til Ruben og jobber på Hotell Smeden. Den tredje er Stine fra Sandefjord, som er datter av Frank og Marianne, og er kjæreste med Petter. Petter (Harald S. Dal) er forøvrig Pernilles bror.

Andre sentrale personer er Marianne og Frank (Inger Lise Rypdal og Geir Børresen). Marianne er skilt fra Frank, og mor til Mille og Stine. Hun driver Hotell Smeden. En annen karakter er Lene (Ulrikke Hansen Døvigen), som er seriens heks og den som prøver å stjele andres menn.

## Seertall og mottakelse
Premieren ble sett av 116 000. Etter det falt seertallene drastisk og på slutten av høstsesongen var det nede i 33 000. TVNorge måtte ha minst 100 000 seere hver dag for å gå i balanse. Serien endte derfor opp en stor økonomisk belastning for kanalen, og på nyåret vedtok de en stans for produksjon av nye episoder. De 30 siste episodene ble ikke vist på TVNorge, men alle episodene ble vist da serien gikk i reprise på TV2.

Den svenske versjonen hadde opp mot 500 000 seere.

Serien fikk meget dårlig mottakelse av anmelderne og ble omtalt som en «TV-kalkun». Flere dro sammenligninger med TV 2s *[[Sommerfugl (TV-serie)|Sommerfugl]]*.

## Skuespillere

## Produksjon
TVNorge var praktisk talt eid av TV 2 på slutten av 1990-tallet og det var TV2-sjef Arne A. Jensen som avgjorde at TVNorge skulle bestille en produksjon på 170 episoder av den svenske serien. Serien ble en svært dyr affære for TVNorge og når seerne i tillegg uteble oppstod det en isfront mellom de to kanalene.

Innspillingen foregikk ved Hollyhammar studio i Hallstahammar i Sverige og det ble innspilt to episoder per dag. Produksjonskostnadene var på 44 millioner kr (noe som utgjorde en tredjedel av TVNorges programbudsjett).

Henriette Lien ble vraket fra serien, men fikk like etter en sentral rolle i *[[Hotel Cæsar]]*.

## Referanser


## Eksterne lenker
* 
* Åpningsvignett (sang) (YouTube)
Sigmund Falch

**Sigmund Falch** (født 1965) er en norsk tv-regissør, manusforfatter og forfatter av humorbøker.

Falch har blant annet regissert og skrevet manus til TV-seriene *[[Fremtiden kommer bakfra]]* (sammen med Terje Rangnes) og *[[Jul i Tøyengata]]*. Sigmund Falch har siden 2011 arbeidet som produsent i NRK Underholdning, der han har hatt ansvaret for «Valens Rikskringkasting» med Kristian Valen og 5080 Nyhetskanalen. Siden 2013 har han hatt produsentansvaret for serien *[[Side om side]]*.

Falch har utgitt flere humorbøker under eget navn, og utgjør også en fjerdedel av forfatterkvartetten De Gyngende Seismologer, som har gitt ut flere bøker i tillegg til å være mangeårige bidragsytere til *[[Hallo i uken]]*. I 1998 var han en av medforfatterne på Åsleik Engmarks selvbiografiske humorbok *Så langt i livet!*

## Bibliografi
**Falch-serien**
# *Ho peika på Ceylon og viste ein pupp* (humor), Schibsted (2008) ISBN 9788251625265
# *Dei likar ikkje grovisar i Rotary* (humor), Schibsted (2009) ISBN 9788251627412
# *Redlight Setesdal* (humor), Schibsted (2010) ISBN 9788251636216
# *Dei tek ikkje tran i Texas* (humor), Schibsted (2011) ISBN 9788251656115
# *Ingen fridde i Jølster* (humor), Schibsted (2012) ISBN 9788251658041
# *Levande varde i Lom* (humor), Schibsted (2013) ISBN 9788251680196
# *Han kom med fastfood frå Bergen* (humor), Schibsted (2014) ISBN 9788251682893
# *Den slemmaste dokka i Drammen* (humor), Schibsted (2015) ISBN 9788251686242
# *Varme hender frå Løten* (humor), Vigmostad & Bjørke (2016) ISBN 9788241913068
# *Då far såg ei fin ei frå Kenya – pluss det beste fra 10 år med tull* (humor), Vigmostad & Bjørke (2017) ISBN 9788241914836
# *Han høyrer heime i Tulleland* (humor), Vigmostad & Bjørke (2018) ISBN 9788241917158
# *Største boxer'n i Horten* (humor), Vigmostad & Bjørke (2020) ISBN 9788241951671
# *Tissatrengd i Førde* (humor), Vigmostad & Bjørke (2021) ISBN 9788241955433
# *Fiskepinnar frå Toten* (humor), Vigmostad & Bjørke (2022) ISBN 9788241958656
# *Falcheblikk på kjærleiken* (humor), Vigmostad & Bjørke (2024) ISBN 9788241961397

**Julehefter**
* *Falchs jul 2012* (humor)
* *Falchs jul 2013* (humor)
* *Falchs jul 2014* (humor)
* *Falchs jul 2015* (humor), Schibsted ISBN 9788251686716
* *Falchs jul 2016* (humor)
* *Falchs jul 2021* (humor), Vigmostad & Bjørke ISBN 9788241935053
* *Falchs jul 2022* (humor), Vigmostad & Bjørke ISBN 9788241936005
* *Falchs jul 2023* (humor), Vigmostad & Bjørke ISBN 9788241961199
* *Falchs jul 2024* (humor), Vigmostad & Bjørke ISBN 9788241964381

**Andre**
* *Falcheblikk* (humor), Schibsted (2014) ISBN 9788251682435
* *For mange tommeltotter: en kritisk analyse av norske sangtekster* (humor), Font forlag (2017) ISBN 9788281694002, ISBN 9788281694590
* *Edvin Eek og Ordensmannen* (barnebok), Vigmostad & Bjørke (2018) ISBN 9788241915390
* *Alle hater tryvann – en ordbok for det som har manglet ord* (humor), Vigmostad & Bjørke (2019) ISBN 9788241919961

## Referanser


## Eksterne lenker
* 
* 
* 
* 
*  Sigmund Falch i *Forfatterkatalogen* hos Norsk Forfattersentrum
Kostas Khalkias

**Kostas Khalkias** (gresk: Κώστας Χαλκιάς; født 30. mai 1974) er en gresk målvakt. Han spilte tidligere for Panathinaikos, Portsmouth og Aris, men spiller nå i PAOK. Han var med som reservemålvakt i den greske troppen under Fotball-EM 2004. Han var igjen i den greske troppen i Fotball-EM 2008, Fotball-VM 2010 og Fotball-EM 2012.

## Referanser


## Eksterne lenker
*
Anne Stensvold

**Anne Stensvold** (født 1956) er en norsk religionshistoriker. Hun er ansatt som professor ved Universitetet i Oslo.

Stensvold tok hovedfag i religionshistorie ved Universitetet i Oslo i 1986 og en doktorgrad ved Universitetet i Bergen i 1992. Avhandlingen handlet om NRKs rolle i formidlingen av kristne ideer, normer og verdier og hadde tittelen *Religion in television. A view on NRK television from 4th to 10th March 1989*. 

Hun ble ansatt som førsteamanuensis i religionshistorie ved Institutt for kulturstudier og orientalske språk, Universitetet i Oslo i 1993 og ble professor i 2003. Hennes kompetanseområder er religion og politikk, moderne religion, og religionsteori. 

Stensvold har utgitt bøker som *Maria-kult og helgendyrkelse i moderne katolisisme* (2002) på Pax forlag og *A history of pregnancy in Christianity. From original sin to contemporary abortion debates* (2015) på Routledge. Sistnevnte bok handler om kristendommens syn på graviditet og hvordan dette synet over tid har forandret seg i møte med skiftende biologiske teorier og vitenskapelige oppdagelser. Hun er medforfatter av boka *Norges religionshistorie*, fra 2005.

## Referanser
Fylkesvei 3486

**Fylkesvei 3486** gikk mellom Lunde og Amtmannsvingen i Tvedestrand kommune. Veien var 3,2&nbsp;km lang. Per oktober 2021 har veien blitt del av fylkesvei 421.

Frem til 2019 hadde veien betegnelsen fylkesvei 113.

## Kommuner og knutepunkter

* Lunde
* fra Sandvad til Skjerkholt (3,2&nbsp;km)
* fra Sandvad til Fosstveit (1,8&nbsp;km)
* fra Tveite til  Laget (9,9&nbsp;km)
* Amtmannsvingen

## Referanser




## Eksterne lenker
* Vegvesenets vegkart
Jostein Ødegården

**Jostein Ødegården** (født 1968) er en norsk bodybuilder som har deltatt i flere internasjonale konkurranser. Han har vunnet flere norske mesterskap i kroppsbygging.

Av utdanning har han 3 årig idrettslinje, idrettsmassør og personlig trener. Han har arbeidet som personlig trener og massør. Han har også arbeidet med å tilrettelegger også treningsprogrammer og dietter for privatpersoner, samt hjelpe kroppsbyggere og fitness utøvere med dietter og forberedelser til konkurranser.

Innen konkurranse i kroppsbygging har han blant annet:
* Overall mester, norgesmesterskap 1992
* 9.-plass av 38 VM 1992 
* 9.-plass Ungarn Grand Prix 2001 
* 8.-plass Austria Grand Prix 2002 
* 10.-plass Roma Grand Prix 2003 
* 4.-plass i en egen gjesteklasse for profesjonelle i amatør-VM i Bangalore 2004
* Overall vinner NM i Bodybuilding og Fitness 2011
*Trippel vinner under NM 2014

## Referanser


## Eksterne lenker
* Hjemmeside
* NM i Bodybuilding og Fitness 2011  (treningsforum.no, 08.10.2011)
Maimana

**Maimana** eller **Meymaneh** (persisk: میمنه) er provinshovedstad i Faryab, som ligger nordvest i Afghanistan.  Byen har en ubemannet flyplass med grusdekke. Antall innbyggere er anslått til ca. 70&nbsp;000.  Ca. halvparten av befolkningen er usbekere. En stabiliseringsstyrke tilhørende ISAF, holdt til her fra 2004 til 2012 (og storparten av soldatene i den var norske og latviske).  

## Historie
Festningen (*citadel*) stammer trolig fra jernalderen.

## Kultur
Hver mandag og torsdag er det marked i byen, og hver fredag er det buskhashi-kamp rett utenfor byen.

## Stabiliseringsstyrken i Meymaneh
:''Utdypende artikkel: Stabiliseringsstyrken i Meymaneh
ISAFs stabiliseringsstyrke i Meymaneh (engelsk: PRT / Meymaneh) lånte fra Norge en infanterienhet (273 soldater) og fra Latvia en militærenhet med spesialitet innen rydding av eksplosiver.

## Referanser


## Eksterne lenker
*
Furua

**Furua**, eller **Nordre Skoglund** som den egentlig het lå i Ullensaker kommune i Akershus fylke. Stedet ble kjøpt av predikant Ludvig Karlsen (1887–1945) i 1923. Han var far til evangelist og predikant Valentin Karlsen og farfar til Evangeliesenterets grunnlegger Ludvig Karlsen. Stedet var i familiens eie til ca. 1997, da en sønn av kjøperen Ludvig Karlsen døde.

Evangeliesenterets grunnlegger Ludvig Karlsen (barnebarn av ovennevnte Ludvig Karlsen) jobbet med å få gjort om det ene huset til en museumsseverdighet. Ikke lenge etterpå ble et hus overbragt Ullensaker kommune og i mai 2000 ble huset «Furua» åpnet for publikum som en del av Ullensaker Bygdemuseums samlinger på Sør-Gardermoen.

## Eksterne lenker
* Furua er i dag plassert på Ullensaker museums område 
* http://reisendekartet.no/minnen/ludvig-karlsen-pa-furua/
Fylkesvei 3446

**Fylkesvei 3446** går mellom Søndeled og Hasåsmyr i Risør kommune.

Frem til 2019 hadde veien betegnelsen fylkesvei 5 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Wimbledon-turneringen 1982

**Wimbledon-turneringen 1982** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Grindavík

**Grindavík** er en kommune (*sveitarfélag*) på Reykjaneshalvøya i regionen Suðurnes på Island.

Fiskeri er viktigste næringsvei; Grindavik er en av ganske få naturlige havner langs Islands sørkyst. Ikke langt fra tettbebyggelsen er den blå lagune, en av landets turistmagneter.

Forfatteren Gudbergur Bergsson (1932-2023) ble født her.

## Vulkanutbrudd 2023–2025
I november 2023 ble det erklært unntakstilstand og byen ble evakuert på grunn av sterk og økende seismisk aktivitet. 18. desember 2023, rundt klokken 22:00 lokal tid (GMT), hadde vulkanen Sundhnúkur utbrudd. Utbruddet fant sted nær Hagafell, rundt 3 kilometer nordøst for Grindavík. Vulkanen hadde et nytt utbrudd 8. februar, denne gangen like ved byen, og lavastrømmen ødela noen bygninger og infrastruktur. Innbyggerne i Grindavík var fremdeles evakuerte. 20. februar fikk innbyggerne tillatelse til å dra hjem, men 2. mars ble Grindavík igjen evakuert på grunn av ny seismisk aktivitet.

På grunn av de mange evakueringene og den usikre situasjonen bor det færre folk i Grindavík enn før. Ved et utbrudd i juli 2025 var det folk i bare rundt 50 hus. Beboere holdt til i byen på egen risiko.

## Referanser




## Eksterne lenker
*
Baguazhang

**Baguazhang**, **Bagua**, **Pakuachang** eller **Pakua** er en indre kampsport (kampkunst) fra Kina. De to andre indre kampsportene er Tai Chi Chuan og Xingyiquan. Oversatt til norsk betyr det «de åtte retningers hånd», som henleder til heksagramene i det kinesiske tallsystemet/spåsystemet I Ching.

Bagua er et sirkulært kampsystem og et kjennetegn på dette systemet er at utøverne går rundt i en sirkel mens de trener.
## Referanser
Reykjanesbær

**Reykjanesbær** er en kommune (sveitarfélag) i fylket Gullbringusýsla og i regionen Suðurnes på Island. Kommunen ble opprettet 11. juni 1994 ved sammenslåing av kommunene Hafnahreppur, Keflavíkurbær og Njarðvíkurbær.

## Referanser


## Eksterne lenker
*
Garður

**Garður** er en by og en tidligere kommune (sveitarfélag) i regionen Suðurnes på Island. Byen er nå en del av kommunen Suðurnesjabær, som ble dannet i 2018 ved sammenslåing av Garður og Sandgerði.

## Referanser




## Eksterne lenker
*
Árneshreppur

**Árneshreppur** er en kommune (sveitarfélag) i regionen Vestfirðir på Island.

Stedet Djúpavík ved Reykjarfjörður befinner seg i kommunen. Andre steder er Gjögur, Norðurfjörður og Krossness.

## Referanser
Ísafjarðarbær

**Ísafjarðarbær** er en kommune (sveitarfélag) i regionen Vestfirðir på Island. Kommunesentrum er Ísafjörður.

## Referanser
Utrykningsenhet

**Utrykningsenhet** (**UEH**) er betegnelsen på enheter i det norske politiet med særskilt kompetanse til å løse potensielt farlige oppdrag i kritiske situasjoner. Det er en utrykningsenhet i hvert av landets tolv politidistrikter.

Utrykningsenhetene er politidistriktets spesialtrente personell for løsing av skarpe oppdrag og håndtering av andre tilsiktede, uønskede hendelser (terror og sabotasje), samt planlagte aksjoner mot kriminelle personer og miljøer som antas å være bevæpnet. Personell i UEH er godkjent som innsatspersonell kategori 3 (IP3).

## Historikk
UEH ble opprettet mot slutten av den kalde krigen som et motsvar mot Sovjetunionens spesialstyrker «Spetsnaz».

UEH skulle være den umiddelbare responsen mot en sovjetisk invasjon, og det første UEH-kurset ble igangsatt i juni 1986, med rundt 120 deltakere.

I dag trenes UEH først og fremst i bekjempelse av grov kriminalitet og antiterror. 

Som et tiltak for å styrke grunnberedskapen i politiet etter terrorangrepet i 2011, foreslo regjeringen den 20. mars 2013 å øke antall personell i utrykningsenhetene fra 800 til 1200, ved å utdanne 200 ekstra i 2013 og ytterligere 200 i 2014.

Per 2019 fantes det rundt 1100 UEH-mannskaper i Norge, fordelt på alle politidistriktene.

## Seleksjon
Personell i Utrykningsenheten rekrutteres internt fra operativ tjeneste, og det stilles krav om minimum ett års operativ erfaring. Deretter må søkerne gjennom en lokal seleksjonsprosess for å kvalifisere til 3 ukers grunnkurs ved Politihøgskolen. 

## Rolle
UEH skal, i tillegg til å delta i døgnkontinuerlig patruljetjeneste, kunne utføre følgende oppgaver:

* Sikre objekter og personer ved trusler om, eller ved, terror- /sabotasjehandlinger
* Gjennomføre rask respons, og øyeblikkelige og forberedte aksjoner 
* Utføre livvakt-/eskorteoppdrag, og kunne inngå som innsatselementer i kortesje og på bo- og besøks steder 
* Utføre særskilte fangetransporter- og fremstillinger

Personell i UEH (IP3) trener minimum dobbelt så mange timer i året på politioperative ferdigheter, som politiets ordinære innsatspersonell (IP4).

Innsatspersonell i enhetene har spesialfunksjoner som skarpskyttere, livvakter og sanitetspersonell.

## Utstyr
UEH disponerer mye av det samme utstyret som politiets ordinære innsatspersonell, i tillegg til skarpskytterrifler og spesialkjøretøy.

### Våpen

* Heckler & Koch MP5 maskinpistol (erstattes av karabinen DD4 M4A1 RIII fra 2024)
* Heckler & Koch P30 pistol (erstattes av Glock-varianter innen 2025)
* Steyr SSG 08 A1 skarpskytterrifle (erstattes av DD5 V4 fra 2024)

### Kjøretøy

* Mercedes Benz Geländewagen pansrede kjøretøy
* Toyota Land Cruiser pansrede kjøretøy
* Ford Explorer ST-line

## Referanser


## Eksterne lenker
* Politiet
Tálknafjarðarhreppur

**Tálknafjarðarhreppur** er en tidligere kommune (sveitarfélag) i regionen Vestfirðir på Island. Kommunen hadde 268 innbyggere per 2023. På landsiden var kommunen helt omgitt av nabokommunen Vesturbyggð.

19. mai 2024 ble Tálknafjarðarhreppur slått sammen med Vesturbyggð, etter en forutgående folkeavstemning holdt 28. oktober 2023.

## Referanser
Hólmavíkurhreppur

**Hólmavíkurhreppur** er en tidligere kommune (sveitarfélag) i regionen Vestfirðir på Island, med 446 innbyggere ved utgangen av 2005. Den ble i 2006 slått sammen med Broddaneshreppur til den nye Strandabyggð kommune. 

## Referanser
Bæjarhreppur

**Bæjarhreppur** er en tidligere kommune (sveitarfélag) i regionen Vestfirðir på Island. Kommunen hadde 100 innbyggere per 2011.

1. januar 2012 ble kommunen slått sammen med Húnaþing vestra, etter en folkeavstemning hvor 63,9 prosent av innbyggerne i Bæjarhreppur sa ja til sammenslåingen.

## Referanser
Hvalfjarðarstrandarhreppur

**Hvalfjarðarstrandarhreppur** er en tidligere kommune (*sveitarfélag*) i regionen Vesturland på Island, med 148 innbyggere ved utgangen av 2005. Hvalfjarðarstrandarhreppur ble i 2004 slått sammen med flere andre kommuner til den  nye Hvalfjarðarsveit kommune. 

## Referanser
Leirár- og Melahreppur

**Leirár- og Melahreppur** er en tidligere kommune (sveitarfélag) i regionen Vesturland på Island, med 128 innbyggere ved utgangen av 2005.

Leirár- og Melahreppur ble slått sammen med Hvalfjarðarstrandarhreppur, Innri-Akraneshreppur og Skilmannahreppur og dannet den nye kommunen Hvalfjarðarsveit 1. juni 2006.  

## Referanser
Innri-Akraneshreppur

**Innri-Akraneshreppur** er en tidligere kommune (sveitarfélag) i regionen Vesturland på Island, med 113 innbyggere ved utgangen av 2005. Den ble slått sammen med tre andre kommuner i Hvalfjörður og sammen dannet de Hvalfjarðarsveit. 

Kommunen ble dannet i 1885 etter at den tidligere Akraneshreppur ble delt i to.

## Referanser